CELEX: 32006D0572
Language: sk
Date: 2006-08-18 00:00:00
Title: 2006/572/ES: Rozhodnutie Komisie z  18. augusta 2006 , ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku a Portugalsku [oznámené pod číslom K(2006) 3700]   (Text s významom pre EHP)

19.8.2006   
            
            
               SK
            
            
               Úradný vestník Európskej únie
            
            
               L 227/60
            
         
      ROZHODNUTIE KOMISIE
   
   z 18. augusta 2006,
   ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku a Portugalsku
   [oznámené pod číslom K(2006) 3700]
   (Text s významom pre EHP)
   (2006/572/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec – modrého jazyka (1), a najmä na jej článok 8 ods. 3 písm. c) a tretí odsek článku 19,
   keďže:
   
               (1)
            
            
               Smernicou 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a dozoru a zákazu, aby zvieratá odchádzali z týchto zón.
            
         
               (2)
            
            
               Rozhodnutím Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru („zakázané zóny“) vo vzťahu ku katarálnej horúčke oviec.
            
         
               (3)
            
            
               Španielsko informovalo Komisiu, že v niekoľkých nových okrajových oblastiach zakázanej zóny sa zistila prítomnosť vektora.
            
         
               (4)
            
            
               Zakázaná zóna, ktorá sa týka Španielska, by sa preto mala rozšíriť, pričom je potrebné zohľadniť dostupné údaje o ekológii vektora a vývoji jeho sezónnej aktivity.
            
         
               (5)
            
            
               Portugalsko informovalo Komisiu, že v oblastiach Oleiros, Sertã a Vila de Rei sa od novembra 2005 vírus nešíri.
            
         
               (6)
            
            
               Tieto oblasti by sa preto mali považovať za oblasti bez výskytu katarálnej horúčky oviec a na základe odôvodnenej žiadosti predloženej Portugalskom by sa mali vypustiť zo zoznamu oblastí uvedených ako zakázané zóny.
            
         
               (7)
            
            
               Rozhodnutie 2005/393/ES by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2005/393/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 3
   Toto rozhodnutie je určené členským štátom.
   
      V Bruseli 18. augusta 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 327, 22.12.2000, s. 74.
   
      (2)  Ú. v. EÚ L 130, 24.5.2005, s. 22. Rozhodnutie naposledy zmenené a doplnené rozhodnutím 2006/273/ES (Ú. v. EÚ L 99, 7.4.2006, s. 35).
   
      PRÍLOHA
      
                  1.
               
               
                  V prílohe I k rozhodnutiu 2005/393/ES sa zoznamy zakázaných zón v zóne E (sérotyp 4), ktoré sa týkajú Španielska, nahrádzajú takto:
                  „Španielsko:
                  
                  
                              —
                           
                           
                              autonómna oblasť Extremadura: provincie Cáceres, Badajoz,
                           
                        
                              —
                           
                           
                              autonómna oblasť Andalucia: provincie Cádiz, Córdoba, Huelva, Jaén (comarcas Alcalá la Real, Andújar, Huelma, Jaén, Linares, Santiesteban del Puerto, Ubeda), Málaga, Sevilla,
                           
                        
                              —
                           
                           
                              autonómna oblasť Castilla-La Mancha: provincie Albacete (comarca Alcaraz), Ciudad Real, Toledo,
                           
                        
                              —
                           
                           
                              autonómna oblasť Castilla y León: provincie Avila (comarcas Arenas de San Pedro, Candeleda, Cebreros, Las Navas del Marqués, Navaluenga, Sotillo de la Adrada), Salamanca (comarcas Béjar, Ciudad Rodrigo a Sequeros),
                           
                        
                              —
                           
                           
                              autonómna oblasť Madrid: provincie Madrid (comarcas Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés).“
                           
                        
            
                  2.
               
               
                  V prílohe I k rozhodnutiu 2005/393/ES sa zoznamy zakázaných zón v zóne E (sérotyp 4), ktoré sa týkajú Portugalska, nahrádzajú takto:
                  „Portugalsko:
                  
                  
                              —
                           
                           
                              Regionálne poľnohospodárske riaditeľstvo Algarve: všetky concelhos,
                           
                        
                              —
                           
                           
                              Regionálne poľnohospodárske riaditeľstvo Alentejo: všetky concelhos,
                           
                        
                              —
                           
                           
                              Regionálne poľnohospodárske riaditeľstvo Ribatejo e Oeste: concelhos Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes a Sardoal,
                           
                        
                              —
                           
                           
                              Regionálne poľnohospodárske riaditeľstvo Beira Interior: concelhos Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão a Mação.“